tomron87/hebrew-wikipedia-sentences-corpus huggingface dataset:
בדקה ה-61, לאחר מחצית ראשונה נטולת שערים, עלה רוג'רס קולה כמחליף, ובדקה ה-79 העלה את קריית שמונה ליתרון דרמטי עם בעיטה מדויקת לפינה השמאלית.
שתי דקות לאחר מכן ספג אופיר קריאף מבית"ר כרטיס אדום לאחר עבירה גסה מאחור, ובחלוף שתי דקות נוספות, מול עשרה שחקנים, הכפילה קריית שמונה את התוצאה משער של מנגה, 2-0 לקריית שמונה בסיום, בדרך לחצי הגמר.
בשלב חצי הגמר באצטדיון רמת גן פגשה קריית שמונה את יריבתה במאבק על המקום השני בליגת העל, הפועל באר שבע.
השתיים נפגשו בליגה ארבעה ימים קודם לכן, במשחק שהסתיים בניצחון חוץ של קריית שמונה, 2-0 באצטדיון וסרמיל.
לאחר מחצית ראשונה מאופסת בחצי הגמר, שכללה החמצה של מאור בוזגלו מטווח קרוב, נפתחה המחצית השנייה בשער שנפסל, לאחר שבדקה החמישים כבש גליינור פלט אך השופט פסל את השער בעקבות עבירה של אליניב ברדה על שיר צדק.
בדקה ה-59 כבש פלט בנגיחה לאחר הגבהה של בוזגלו וקבע 0–1 לבאר שבע.
בדקה ה-71 איזנה קריית שמונה לאחר בעיטה של עאבד מ-18 מטרים לחיבורי השער.
דקה אחת לתוך תוספת הזמן השלימה קריית שמונה מהפך דרמטי.
חן דילמוני, מבשל השער הראשון, בישל פעם נוספת עם כדור עומק למנגה, שעקף את אוסטין אג'ידה וגלגל פנימה, 2-1 לקריית שמונה בדרך לגמר הגביע השני ברציפות.
שנה אחרי שהפסידה בגמר הגביע הראשון בתולדותיה, חזרה קריית שמונה למעמד הגמר, וזאת לאחר שהדיחה לאורך המפעל יריבות מליגת העל בלבד.
הפעם, מול נציגת הליגה הלאומית, עלה המאמן ברק בכר עם ההרכב החזק שלו, שכלל בין היתר את שני מחזיקי הגביע מהעונה החולפת עם הפועל רמת גן, וובה בראון ודויד מנגה, וכן את הקפטן שיר צדק, רועי קהת ואחמד עאבד.
מנגד, חניכיו של יוסי מזרחי רצו להשלים הישג חסר תקדים בכדורגל הישראלי, אליפות הליגה הלאומית וזכייה בגביע המדינה באותה העונה, ולצורך המשימה עלו בהרכב שכלל בין היתר את הקפטן ערן לוי, עומר פרץ, עידן שריקי ולארי קאיודה.
היה זה משחק הגמר האחרון עד כה שהתקיים באצטדיון רמת גן, אליו הגיעו קרוב ל-30 אלף צופים, רובם אוהדי מכבי נתניה.
ההזדמנות הראשונה במשחק הגיעה בדקה התשיעית, כאשר רועי קהת בעט ממרחק, אך אוהד לויטה הדף.
בדקה ה-22 הגיעה נתניה להזדמנות הממשית הראשונה שלה, לאחר כדור חופשי של ערן לוי כ-18 מטרים אלכסונית מימין.
הכדור המסובב של לוי נקלט היטב אצל גיא חיימוב.
בדקה ה-43 הצליחה מכבי נתניה ליצור תנאים טובים להבקעת שער.
שריקי מסר לקאיודה על סף הרחבה, האחרון זיהה את חיימוב מחוץ לשערו והקשית מעליו, אך הכדור החמיץ במעט את המסגרת.
בתוך תוספת הזמן של המחצית הגיעה קריית שמונה למצב נוח, לאחר כדור נייח של מנגה שמצא את הראש של מינדאוגאס פאנקה, שניצל יציאה לא טובה של לויטה אך החמיץ את המסגרת.
המחצית הראשונה הגיעה לסיומה בתוצאה שוויון 0-0.
המחצית השנייה נפתחה בחילוף מצדו של ברק בכר, שהעלה את ויאם עמאשה על חשבונו של אדריאן רוצ'ט.
בדקה ה-56 עמאשה קיבל כדור בתוך הרחבה ובעט למסגרת של לויטה, שהצליח להדוף.
שתי הקבוצות התקשו להגיע למצבים ולא הצליחו לסכן את השערים.
בדקה השמונים ניסתה נתניה בכדור קרן שמצא את הראש של עומר צלישר, שנגח למרכז השער הישר לידיו של חיימוב.
עד לסיום המשחק לא נרשמו מצבים ממשיים, ולאחר שוויון 0-0 בתום תשעים דקות, עבר המשחק להכרעה בהארכה.
בדקה ה-97, שבע דקות בתוך ההארכה, נכבש השער היחיד במשחק.
רועי קהת מסר לאחמד עאבד על סף הרחבה מצד שמאל.
החלוץ, שהיה עם גבו לשער, הסתובב ובעט כדור נמוך ומדויק לפינה הרחוקה של לויטה.
השוער לא הצליח להגיע, הכדור מצא את הרשת וקריית שמונה עלתה ליתרון 0–1.
בדקה ה-106 רשמה קריית שמונה החמצה גדולה.
אופיר מזרחי המחליף פרץ בימין ומסר למרכז הרחבה, עמאשה ניסה משישה מטרים בנגיעה אך לויטה הדף, הכדור הגיע לאחמד עאבד שמול שער ריק בעט בנגיעה החוצה.
בסיום, 1-0 לקריית שמונה, שזוכה בגביע הראשון בתולדותיה.
גמר גביע המדינה בכדורגל 2013 התקיים באצטדיון נתניה בנתניה ב-8 במאי 2013, ובו נקבע כי מחזיקת גביע המדינה בכדורגל 2012/2013 היא הפועל רמת-גן, שניצחה במשחק את עירוני קריית שמונה בתוצאה 2–4 בדו-קרב בעיטות עונשין, לאחר שוויון 1-1 בתום הארכה.
הייתה זו המהדורה ה-74 של גביע המדינה, והשישים מאז קום המדינה.
זהו משחק גמר גביע המדינה הראשון שנערך באצטדיון בנתניה.
הייתה זו זכייתה השנייה של הפועל רמת גן בגביע, בהופעתה השנייה במהדורת הגמר.
היא קבעה תקדים בכך שהייתה לקבוצה הראשונה בתולדות המפעל שזוכה בגביע ויורדת לליגת המשנה באותה העונה.
גם בזכייתה הראשונה, עשור קודם לכן בעונת 2002/2003, קבעה הקבוצה תקדים היסטורי, כשהייתה לראשונה שזוכה בגביע בעודה משחקת בליגת המשנה.
עירוני קריית שמונה העפילה לגמר לראשונה בתולדותיה.
במשחק עצמו עלתה קריית שמונה ליתרון לאחר 17 דקות, משער של שמעון אבו חצירא.
עומר בוקסנבוים איזן לזכות רמת גן בדקה ה-51, ולאחר שלא נכבשו שערים בזמן ההארכה, הוכרע המשחק בדו-קרב בעיטות עונשין, שם כבש ישראל זגורי את השער המכריע לזכות רמת גן, 4-2 בסיום.
עירוני קריית שמונהסיבובהפועל רמת-גןיריבהתוצאהיריבהתוצאההפועל הרצליה4 - 0סיבוב ח'מ.ס.
אשדוד2 - 0מכבי יבנה2 - 0שמינית הגמרהפועל עפולה5 - 3הבני סכנין3 - 1רבע הגמרהפועל אסי גלבוע2 - 1מכבי חיפה2 - 1החצי הגמרהפועל ראשון לציון2 - 1
עירוני קריית שמונה החלה את דרכה בגביע מול הפועל הרצליה מליגה א'.
המשחק נערך באצטדיון העירוני בהרצליה, ובו הצליחה קריית שמונה לעלות ליתרון ראשון בדקת הסיום של המחצית, משער של שמעון אבו חצירא.
עשר דקות בתוך המחצית השנייה הכפיל סנטיהו סלליך את התוצאה, דן איינבינדר כבש אף הוא שער נאה בדקה ה-65, ואדריאן רוצ'ט קבע את תוצאת הסיום בדקה ה-77, 4-0 לק"ש בסיום.
בשמינית הגמר פגשה ק"ש את מכבי יבנה מהליגה הלאומית ואירחה אותה באצטדיון העירוני בקריית שמונה.
המשחק נפתח בשליטה של המארחת, שכבשה את השער הראשון בדקה ה-24, כאשר איינבינדר כבש את השני שלו בגביע, מבישול של אחמד עאבד.
שתי דקות בלבד חלפו, ואדיראן רוצ'ט כבש גם הוא את השני שלו במסגרת המפעל, בבעיטה מ-15 מטרים.
רבע הגמר הפגיש את ק"ש עם בני סכנין, שהייתה ליריבה הראשונה שלה בגביע באותה העונה מליגת העל.
מרקו בלבול הוביל את סכנין בבכורה מחודשת על הקווים, ובדקה ה-14 עלתה קבוצתו ליתרון משער נגיחה של אימורו לוקמן.
במחצית המשחק עלה שמעון אבו חצירא מהספסל, וכבר בדקה הראשונה של המחצית השנייה כבש את שער השוויון.
כעבור חמש דקות השלימה ק"ש את המהפך, כאשר שיר צדק נגח היטב כדור קרן של דארקו טאסבסקי.
בדקה ה-67 קבעה ק"ש 1–3, כאשר טאסבסקי בישל פעם נוספת, ואבו חצירא השלים צמד וקבע את תוצאת הסיום.
בחצי הגמר פגשה ק"ש את מכבי חיפה באצטדיון רמת גן.
חיפה של המאמן אריק בנדו הייתה הפייבוריטית לניצחון במשחק, ואף עלתה ליתרון ראשון בדקה ה-23, לאחר כדור עונשין מדויק של דינו אנדלובו.
על אף היתרון, חיפה לא היטיבה לשחק, ובדקה ה-71 נכנעה לשער שוויון מוצדק של אחמד עאבד המחליף.
המשחק עבר להכרעה בהארכה, ובדקה ה-111 השלימה ק"ש את המהפך, עם שער נגיחה של אוסיי מאוולי, לאחר הגבהה מדויקת של כדור נייח של איינבינדר.
בסיום, 2-1 לקריית שמונה בדרך לגמר הגביע הראשון בתולדותיה.
הפועל רמת-גן החלה את דרכה במפעל בסיבוב ח' מול יריבה מליגת העל, מ.ס.
אשדוד, ואירחה את המשחק באצטדיון רמת גן.
לאחר 53 דקות, העלה אנטון ארחיפוב את הקבוצה ליתרון מבישול של מיכאל זנדברג.
בדקה ה-76 הכפיל דויד מנגה את התוצאה וקבע את תוצאת המשחק, 2-0 לרמת-גן.
בשמינית הגמר פגשה רמת-גן את נציגת ליגה א', הפועל עפולה.
את המשחק אירחה רמת-גן באצטדיון גרונדמן.
בדקה ה-16 העלה רן יצחק את רמת גן ליתרון ראשון, וכעבור שתי דקות השלים צמד וקבע 0–2. שחר סימנטוב צימק עבור עפולה בדקה ה-35 בבעיטה מרחוק, וכעבור שלוש דקות הפתיעה עפולה עם שער שוויון מרגליו של עידן דוד.
במחצית השנייה חזרה רמת גן להוביל משער של דויד מנגה, אך בדקה ה-66 שוב חזרה הקבוצה מהליגה השלישית, עם פנדל מדויק של סימנטוב.
המשחק הלך להארכה, ובדקה ה-120 הצליחה רמת גן להימנע מדו-קרב פנדלים ולחזור ליתרון, כאשר רן יצחק משלים שלושער.
שלוש דקות בתוך תוספת הזמן קבע ישראל זגורי את תוצאת הסיום, 5-3 דרמטי לרמת גן.
ברבע הגמר שוב פגשה רמת גן יריבה מהליגה השלישית, כאשר התארחה אצל הפועל אסי גלבוע.
רמת גן התקשתה בפתיחה אך הצליחה לעלות ליתרון בדקה ה-33 משער של דויד מנגה.
בדקה ה-58 הפתיעה אסי גלבוע את האורחים ואיזנה את המשחק מפנדל של עידן שפשה, אך כעבור עשר דקות קבע זנדברג את תוצאת המשחק, 2-1 לרמת גן, בדרך לחצי הגמר.
בחצי הגמר פגשה רמת גן בפעם השלישית ברציפות יריבה מליגה נחותה, כאשר פגשה את הפועל ראשון לציון מהליגה הלאומית באצטדיון רמת גן, שאירח את משחקי חצי הגמר.
הפועל רמת גן פתחה טוב יותר ועלתה ליתרון כבר בדקה העשירית, כאשר רן יצחק נגח לרשת לאחר הגבהה של ליאור ראובן.
רמת גן הוסיפה לשלוט, וראתה את מנגה פוגש את המשקוף ואת דורין גוגה מחמיץ פעמיים, אך בדקה ה-41 ספגה מן העבר השני, כאשר עומר אצילי כבש מבישול של ליאור אסולין, שעלה כמחליף כרבע שעה קודם לכן.
בדקה ה-91, בתוך תוספת הזמן של ההתמודדות, כבש זגורי את שער הניצחון הדרמטי של רמת גן, וקבע 1–2 בסיום, ששלח את רמת גן לגמר השני בתולדותיה.
לראשונה בתולדות המפעל, אירח אצטדיון נתניה את משחק הגמר.
הפועל רמת-גן הגיעה למשחק תחת המאמן אלי כהן, שהוביל אותה לזכייה בגביע הראשון בתולדותיה, עשור קודם לכן.
רק כשבוע קדום לכן נשרה הקבוצה לליגת המשנה, ויריבתה, האלופה היוצאת, נחשבת לפייבוריטית ברורה.
לרשות כהן עמד סגל כמעט מלא, ללא מיכאל זנדברג שגמר את העונה אך עם צמד החלוצים, דויד מנגה ורן יצחק בהרכב, וכן עומר בוקסנבוים, היחיד שנותר בסגל מהזכייה בעשור הקודם.
השוער איתי ארקין הוביל את הקבוצה כקפטן למשחק.
מנגד, קריית שמונה של ברק בכר, רצתה להניף את הגביע לראשונה בתולדותיה בהופעתה הראשונה במעמד הגמר, עונה אחת לאחר שזכתה באליפות היסטורית.
הקבוצה פתחה בהרכב חזק שכלל בין היתר את הקפטן אדריאן רוצ'ט, שיר צדק וסאלח חסארמה במרכז ההגנה, דן איינבינדר במרכז השדה וצמד החלוצים אוסיי מאוולי ושמעון אבו חצירא.
ההזדמנות הראשונה הייתה של רמת גן, כאשר בדקה ה-13 מסר ג'יבריל סידיבה כדור עומק לארתור אטצזיאנוב, שבעט החוצה מתוך הרחבה.
ארבע דקות לאחר מכן, עלתה קריית שמונה ליתרון.
מאוולי מסר כדור עומק בין שני שחקנים לעברו של אבו חצירא, שניצל מיקום טוב של ארקין וגלגל בנגיעה לפינה הרחוקה, הכדור פגע בקורה ונכנס.
על אף יתרונה של קריית שמונה, שני המצבים הטובים הבאים במחצית הראשונה הגיעו מצדה של רמת גן.
בדקה ה-28 היה זה מנגה שניסה את כוחו בבעיטה חזקה מחוץ לרחבה, אך החמיץ את המסגרת.
בדקה ה-44 הגביה ליאור ראובן לתוך הרחבה, השוער דני עמוס קלט אך השמיט את הכדור, ישראל זגורי ניסה לנצל אך לא פגש טוב את הכדור, והגנת ק"ש ניקתה את הסכנה.
במחצית השנייה נמשך הלחץ של הפועל רמת גן.
כבר בדקה ה-47, הגביה מנגה היטב לרחבה, זאב חיימוביץ' נגח חזק למרכז השער, ודני עמוס הדף לקרן.
חמש דקות לאחר מכן, השיגה רמת גן את שער השוויון.
רן יצחק פרץ היטב באגף השמאלי והעביר את כדור הרוחב לבוקסנבוים, שנותר לא מכוסה מול היציאה של עמוס.
הכדור של בוקסנבוים פגע בעמוס, עבר אותו והתגלגל אל הרשת, שוויון 1-1 במשחק הגמר.
לאחר דקות ארוכות ללא אירועים, התקרבה ק"ש לחזור ולהוביל, עם הזדמנות בדקה ה-74. אבו חצירא ניסה לשלוח כדור מימין לתוך הרחבה, אך פספס את הכדור.
מי שהגיח מאחור והשתלט על הכדור היה אלעד גבאי, שמזווית קשה בעט בעוצמה מעל למשקוף.
בדקה השמונים התקרבה רמת גן להשלים מהפך, ממהלך של צמד המחליפים שלה במחצית השנייה.
מיראן בורגיץ' פרץ משמאל והעביר כדור רוחב לעברו של אופיר חמו, שבעט שטוח וחזק לפינה הקרובה אך החמיץ במעט את המסגרת.
עד לסיום הזמן החוקי לא נרשמו עוד מצבים, והקבוצות הלכו להארכה במצב של שוויון 1-1.
בדקה ה-93 הייתה רמת גן קרובה פעם נוספת למהפך.
דושאן מאטוביץ' ניסה להרחיק, הכדור הגיע לאופיר חמו שבעט בנגיעה מהאוויר, אך דני עמוס הציל את קבוצתו.
בדקה ה-104 הציל המשקוף את רמת גן מספיגה.
אחמד עאבד בעט מרחוק, ארקין שמט את הכדור הפשוט, וסנטיהו סלליך בעט בסיבוב מקרוב הישר למשקוף השער.
בדקה ה-110 נותרה רמת גן בעשרה שחקנים, לאחר שאופיר חמו ספג כרטיס צהוב שני לאחר נגיעת יד במרכז המגרש והורחק.
על אף החיסרון המספרי, המצב המסוכן האחרון במשחק היה שייך לרמת גן, לאחר שמנגה הגביה מימין, ובורגיץ' הגיע ראשון לנגיחה אך החמיץ את המסגרת מחמישה מטרים.
בסיומה של ההארכה, שוויון 1-1 והקבוצות הולכות להכרעה מהנקודה הלבנה.
השחקן הטרי ביותר על המגרש, דויד סולארי, בעט ראשון לקריית שמונה והכניע את ארקין, דורין גוגה איזן מהצד השני.
אלעד גבאי וליאור ראובן כבשו גם הם, שוויון 2-2 לאחר שתי בעיטות.
סאלח חסארמה, שענד את סרט הקפטן עם החלפתו של רוצ'ט, היה המחמיץ הראשון בדו-קרב, כאשר זרק את השוער לפינה ההפוכה אך הכדור הנמוך שלו החמיץ את המסגרת.
מנגד, העלה בורגיץ' את רמת גן ליתרון 2–3 אחרי שלוש בעיטות.
הבועט הרביעי של קריית שמונה, איינבינדר, בעט את הכדור לקורה, והעניק לזגורי את ההזדמנות להכריע את הדו-קרב לאחר ארבע בעיטות בלבד.
זגורי בעט היטב לפינה, וקבע 2–4 להפועל רמת גן, מחזיקת הגביע בפעם השנייה בתולדותיה.
גמר גביע המדינה בכדורגל 2020 התקיים באצטדיון בלומפילד בתל אביב ב-13 ביולי 2020, ובו נקבע כי מחזיקת גביע המדינה בכדורגל 2019/2020 היא הפועל באר שבע, שניצחה במשחק את מכבי פתח תקווה 0-2. הייתה זו המהדורה ה-81 של גביע המדינה, וה-67 מאז קום המדינה.
זהו הגמר הראשון בתולדות המדינה שהתקיים ללא קהל, עקב התפרצות נגיף הקורונה בישראל וריבוי התחלואה שהותיר את משרד הבריאות עם ההחלטה לקיים את משחק הגמר ללא קהל.
הפועל באר שבע זכתה בגביע השני בתולדותיה, והראשון מאז 1997, אז ניצחה את מכבי תל אביב משער של ג'ובאני רוסו.
הייתה זו הופעה החמישית במעמד גביע הגביע.
מנגד, גם מכבי פתח תקווה העפילה לגמר החמישי בתולדותיה, והראשון מאז ההפסד 0–3 למכבי תל אביב בגמר גביע המדינה 2001. מאזנה ערב משחק הגמר - שני ניצחונות (1935, 1951/52) ושני הפסדים (1939, 2000/01).
במשחק הגמר העלה בן שהר את באר שבע ליתרון בדקה ה-49 מבישול של ג'וסואה פסקווירה עבור הפועל באר שבע.
פסקווירה כבש את השער השני לזכות הפועל באר שבע וקבע את תוצאת המשחק.
שלבהפועל באר שבעמכבי פתח תקווהתוצאהיריבהיריבהתוצאהסיבוב שביעיהפועל רמת-גן גבעתיים2 - 0סיבוב שמיני4 - 3מ.ס.
אשדודעירוני קריית שמונה3 - 2שמינית הגמר2 – 1מכבי נתניההפועל נוף הגליל1 - 0רבע הגמר2 – 1מכבי חיפהבית"ר ירושלים1 - 1 (5 - 3פ)חצי הגמר1 - 1 (6 - 5פ)בני יהודה תל אביבהפועל תל אביב2 - 0
הפועל באר שבע הצטרפה למפעל בסיבוב השמיני, עם יתר קבוצות ליגת העל.
בסיבוב הראשון היא הוגרלה למשחק חוץ באצטדיון הי"א באשדוד מול מועדון ספורט אשדוד מליגת העל.
בדקה ה-10 עלתה האורחת ליתרון משער של חנן ממן.
לאחר 5 דקות בלבד, בעיטה נוספת של חנן ממן פגשה את הרשת של רון שושן.
חמש דקות נוספות לאחר מכן, אורן ביטון התרומם מעל שחקני ההגנה של מועדון ספורט אשדוד לאחר בישול של ניב זריהן וקבע את השלישי תוך זמן קצר.
בדקה ה-34 שלומי אזולאי צימק את התוצאה.
חמש דקות מתחילת המחצית השנייה, ניב זריהן כבש גם הוא בדקה ה-49. מועדון ספורט אשדוד הצליחו לצמק תוך עשר דקות עם שני שערים של כנעאן וניב דוד ובדקה ה-92 קבע עמית ביטון את תוצאת הסיום, 4:3 להפועל באר שבע.
בדקה ה-96 שלומי אזולאי החמיץ כדור עונשין לאחר הדיפה של ארנסטס שטקוס.
בשמינית הגמר יצאה שוב למשחק חוץ באצטדיון נתניה נגד מכבי נתניה.
בדקה ה-29 ניקו אולסק כבש בבעיטה חופשית נהדרת לשער של שטקוס.
הפועל באר שבע הצליחו לאזן את התוצאה בדקה ה-84 ותוך חמש דקות בלבד הצליחו לעשות מהפך לאחר בעיטת עונשין של בן שהר שקבעה את תוצאת המשחק, 2-1 לבאר שבע.
סיבובי רבע הגמר וחצי הגמר בשנה זו התקיימו ללא משחקי גומלין, עקב רצון לסיים במוקדם את משחקי עונת 2019/2020 לאחר התפרצות נגיף הקורונה בישראל במדינת ישראל מנגיף הקורונה וכל המשחקים שהתקיימו ברבע הגמר ולאחריו התקיימו ללא קהל כלל.
באר שבע יצאה למשחק חוץ נוסף בסיבוב רבע גמר נגד מכבי חיפה באצטדיון סמי עופר.
בדקה ה-22 כבש עופרי ארד לאחר בלבול בהגנת הפועל באר שבע והעניק למכבי חיפה את שער היתרון.
מיגל ויטור איזן התוצאה בנגיחה לאחר כדור חופשי של ז'וזוואה בדקה ה-35. בן שהר בדקה ה-62 כבש את השער שסיכם את תוצאת המשחק, 2-1 להפועל באר שבע.
בסיבוב חצי הגמר פגשה באר שבע את בני יהודה תל אביב, מחזיקת גביע המדינה באצטדיון נתניה.
בדקה ה-39 קיבל תאמבי סגס כרטיס אדום והותיר את בני יהודה בעשרה שחקנים.
לאחר שליטה של הפועל באר-שבע, ז'וזואה העלה את האדומים ליתרון לאחר שער בדקה ה-68. בדקה ה-98, לואי טאהא נגע בידו והעניק לבני יהודה תל אביב כדור עונשין שבו מטייה ליוויץ' כבש וקבע כי שתי הקבוצות ילכו להארכה.
במחצית השנייה של הארכה, שי גולן קיבל כרטיס צהוב שני והורחק, בני יהודה נשארה ב9 שחקנים.
באר שבע לא הצליחה לתרגם את השליטה המוחלטת לשערים ושתי הקבוצות הגיעו לכדורי עונשין מ11 מטרים.
לאחר 11 בעיטות מושלמות של שתי הקבוצות, דן מורי החמיץ את הבעיטה האחרונה של בני יהודה תל אביב מעל שערו של לויטה וקבע כי הפועל באר שבע בדרך לגמר הגביע החמישי בתולדותיה.
מכבי פתח תקווה מהליגה הלאומית התחילה את גביע המדינה מוקדם יותר בסיבוב השביעי בו פגשה את הפועל רמת-גן גבעתיים באצטדיון העירוני רמלה ולאחר 90 דקות נקבע כי מכבי פתח תקווה תעלה לסיבוב הבא לאחר 0–2 על הפועל רמת-גן גבעתיים.
בסיבוב הבא, קבוצות ליגת העל הצטרפו למפעל והוגרלה למשחק בית נגד עירוני קריית שמונה מליגת העל בכדורגל באצטדיון המושבה.
בדקה ה-30 גיא חדידה העניק את היתרון לפתח תקווה לאחר שכבש מבעיטת עונשין.
6 דקות לפני סיום המשחק, בדקה ה-84 יואל אבוחצירא איזן את התוצאה ושלח את שתי הקבוצות להארכה.
בדקה ה-97 דור חוגי כבש והעלה את מכבי פתח תקווה ליתרון שנית.
בתוספת זמן של המחצית הראשונה של ההארכה דור חוגי כבש שוב והעניק למכבי פתח תקווה יתרון של שני שערים.
בתחילת המחצית השנייה של הארכה ג'יימס אדני כבש בכדור עונשין וצימק את התוצאה.
בסיום 120 הדקות, 3:2 של מכבי פתח תקווה מעלה אותה לסיבוב הבא.
בסיבוב שמינית גמר הוגרלה מכבי פתח תקווה למשחק חוץ נגד הפועל נוף הגליל באצטדיון עילוט.
שער יחיד של אוונדרו ברנדאו בדקה ה-89 של המשחק, קבע את תוצאת המשחק ושלח את מכבי פתח תקווה לרבע הגמר.
סיבובי רבע הגמר וחצי הגמר בשנה זו התקיימו ללא משחקי גומלין, עקב רצון לסיים במוקדם את משחקי עונת 2019/2020 לאחר גידול בתחלואה במדינת ישראל מנגיף קורונה וכל המשחקים שהתקיימו ברבע הגמר ולאחריו התקיימו ללא קהל כלל.
מכבי פתח תקווה הוגרלה בסיבוב רבע גמר נגד בית"ר ירושלים מליגת העל בכדורגל במשחק חוץ, באצטדיון טדי.
דניאל פליישר העלה את פתח תקווה ראשונה על לוח התוצאות בדקה ה-43. בדקה ה-70, חנן ממן איזן את התוצאה ובסיום 90 הדקות נקבע כי שתי הקבוצות הולכות להארכה.
בדקה ה-109 אופיר קריאף הורחק והותיר את בית"ר ירושלים בעשרה שחקנים.
לאחר 120 דקות בו עדיין לא נקבעה המנצחת, שתי הקבוצות הולכות לכדורי עונשין מ11 מטרים.
מכבי פתח תקווה ניצחה את בית"ר ירושלים בכדורי העונשין 3:5 ומעפילה לחצי הגמר.
בסיבוב חצי הגמר פגשה מכבי פתח תקווה את הפועל תל אביב באצטדיון נתניה.
בדקה החמישית גיא חדידה כבש מ-11 מטרים והעלה את מכבי פתח תקווה ליתרון מוקדם.
בדקה ה-50 אור אינברום הכפיל את היתרון לאחר מבצע אישי.
מכבי פתח תקווה ניצחה את הפועל תל אביב 0:2, בדרך לגמר הגביע השלישי בתולדותיה.
הפועל באר שבע של המאמן יוסי אבוקסיס עלתה למשחק במערך של ארבעה בהגנה - בן ביטון, לואי טאהא, מיגל ויטור ושון גולדברג.
כאשר מרואן כבהא קשר הגנתי, דויד סימאו וז'וזואה קשרי אמצע.
תומר יוספי ואלטון אקולטסה פתחו בצדדים ובן שהר חלוץ אמצע.
מנגד, גיא לוזון העלה הרכב צעיר ומהיר ועלה במערך של 4-1-2-3, בשער פתח דור חברון הצעיר במקומו של גינצבורג.
אור אינברום, דור חוגי וליאל עבדה הובילו את ההתקפה של הכחולים.
זהו הגמר הראשון בתולדות המדינה שהתקיים ללא קהל, עקב התפרצות נגיף הקורונה בישראל וריבוי התחלואה, שהותיר את משרד הבריאות לקיים את המשחק ללא קהל.
המשחק נפתח במשחק דו צדדי, רבוי התקפות ומצבים משני הצדדים.
בדקה ה-4 חילופי מסירות של ארד בר ואור אינברום הובילו להתקפה מתפרצת של הכחולים אך בסופו הבעיטה של ארד בר שרקה ליד הקורה של אוהד לויטה.
דקה לאחר מכן, ז'וזואה בהתקפה של האדומים, בעט בעיטה מ-20 מטר וכמעט הצליח להכניע את דור חברון, לאחר הדיפה לא מוצלחת שלו.
בדקה ה-16 מכבי פתח תקווה בהתקפה שהייתה הכי קרובה לשער שלה עד לרגע הזה, כאשר אור אינברום הכניס כדור מצוין לארד בר שניסה להעביר כדור רוחב לדור חוגי שממטרים ספורים החמיץ ופגע ברשת החיצונית.
בדקה ה-35 התקפה מתפרצת של מכבי פתח תקווה שבסופה פגשה את אור אינברום שבעט מ-35 מטרים למשקוף של אוהד לויטה.
בדקה ה-42 ז'וזואה בעט בעיטה חופשית שפגעה בחומה ופגעה במשקוף של חברון.
במחצית, 0-0 בין הפועל באר שבע למכבי פתח תקווה.
הפועל באר שבע עלתה למחצית השנייה בגישה התקפית יותר וחיפשה לנצח את המשחק.
בדקה ה-49 השחקן המצטיין של המשחק ז'וזואה העביר כדור נהדר שעבר את הגנת מכבי פתח תקווה לבן שהר שבה הקפיץ הכדור מעל השוער וקבע את הראשון של האדומים.
מרגע זה, הפועל באר שבע שלטה ללא עוררין במשחק, והייתה קרובה פעמים רבות לכבוש את השער הנוסף.
בדקה ה-56 מכבי פתח תקווה באחת מההתקפות הבודדות שלה במחצית השנייה, לידור כהן בעט בעיטה נהדרת שכמעט נכנסה ונהדפה על ידי אוהד לויטה.
בדקה ה-61 ז'וזואה חתך דרך האמצע, ובבעיטה מסחררת מ-30 מטרים הכניע את דור חברון לאחר הדיפה לא מוצלחת שלו והכפיל את היתרון של באר-שבע.
בדקה ה-94 אורן ביטון כבש את השער השלישי, אך לאחר בדיקה במערכת ה-VAR נקבע כי השחקן היה בנבדל.
בסיום, הפועל באר שבע ניצחה 0:2 את מכבי פתח תקווה, ניצחון שהבטיח זכייה שנייה בתולדות המועדון בגביע המדינה בכדורגל.
גמר גביע המדינה בכדורגל 2021 התקיים באצטדיון בלומפילד בתל אביב ב-2 ביוני 2021, ובו נקבע כי מחזיקת גביע המדינה בכדורגל 2020/2021 היא מכבי תל אביב, שניצחה במשחק את יריבתה העירונית הפועל תל אביב בתוצאה 2-1 לאחר הארכה.
הייתה זו המהדורה ה-82 של גביע המדינה, וה-68 מאז קום המדינה.
שיאנית הזכיות במפעל וההופעות בגמר, מכבי תל אביב, זכתה בגביע המדינה ה-24 בתולדותיה, וה-18 מאז קום המדינה, בהופעתה ה-37 בגמר המפעל (28 מאז קום המדינה).
היא חזרה למעמד הגמר לראשונה מאז 2017, אז הפסידה לבני יהודה תל אביב, וזכתה בתואר לראשונה מאז 2015, אז גברה במשחק הגמר על הפועל באר שבע.
מנגד, העפילה הפועל תל אביב לגמר ה-25 בתולדותיה וה-17 מאז קום המדינה, וחזרה למעמד זה לראשונה מאז 2012, אז גברה במשחק הגמר על מכבי חיפה.
היה זה הדרבי התל אביבי התשיעי במעמד גמר הגביע, והחמישי מאז קום המדינה.
בארבעת המפגשים שהתקיימו לפני קום המדינה ניצחה כל קבוצה פעמיים, וערב משחק הגמר עמד המאזן מאז קום המדינה על חמישה ניצחונות בגמר למכבי, לעומת שלושה של הפועל.
המפגש האחרון בין השתיים במעמד הגמר היה ב-1994, אז גברה מכבי 2-0 על הפועל.
משחק הגמר תוכנן להתקיים באצטדיון סמי עופר בחיפה, אך בעקבות העפלת שתי התל אביביות, הוחלט להזיז את המשחק אל אצטדיון בלומפילד.
במשחק עצמו העלה עמרי אלטמן את הפועל לאחר כחצי שעה, אך יונתן כהן איזן כרבע שעה לסיום.
שש דקות בתוך ההארכה, השלים לואיס הרננדס את המהפך וקבע את תוצאת הסיום, 2-1 למכבי.
יונתן כהן, שכבש את שער השוויון של מכבי, שחזר את הישגו של אביו, מיקי כהן, שכבש אף הוא את השער הראשון לזכות מכבי בדרבי בגמר גביע המדינה 1988, שהסתיים בניצחונה של מכבי 2-1.
מכבי תל אביבסיבובהפועל תל אביביריבהתוצאהיריבהתוצאההפועל באר שבע1 – 0 (ח)סיבוב ח'הפועל אשקלון4 – 0 (ב)הפועל חיפה3 – 2 (ח)שמינית הגמרמכבי נתניה3 – 1 (ח)מ.ס.
מכבי תל אביב, שהצטרפה למפעל בסיבוב ח' עם יתר קבוצות ליגת העל, התארחה בכל שלושה הסיבובים הראשונים, כאשר כל יריבותיה היו קבוצות מליגת העל, ושלוש מתוכן היו שותפותיה לארבע הראשונות בטבלה בתום העונה.
בסיבוב הראשון הוגרלה מכבי למשחק חוץ באצטדיון טרנר מול מחזיקת הגביע המכהנת, הפועל באר שבע.
בדקה ה-65 כבש דור פרץ את השער היחיד במשחק, כאשר הבקיע מקרוב לאחר בישול של אלכסנדר פשיץ'.
בסיום, 1-0 למכבי תל אביב.
בשמינית הגמר התארחה מכבי באצטדיון סמי עופר אצל הפועל חיפה, למשחק רב אירועים.
כבר בדקה החמישית עלתה המארחת ליתרון משער של חנן ממן, שהמשיך מנגיחה של ניסו קפילוטו לאחר כדור קרן.
שתי דקות בלבד לאחר מכן, נגח ניק בלקמן כדור שפגע בידו של בן והבה.
טל בן-חיים דייק בפנדל וקבע שוויון 1-1. בדקה ה-12 השלימה מכבי מהפך, לאחר שבעיטה של אילון אלמוג נהדפה על ידי יסמין בוריץ', פגעה בקפילוטו וחדרה לרשת.
בדקה העשרים נפסל שער נוסף של מכבי מרגליו של אייל גולסה, לאחר שבלקמן שהיה בנבדל הפריע לשוער.
בדקה ה-62 הגדילה מכבי את התוצאה, כאשר נגיעת יד של לירן סרדל בתוך הרחבה זיכתה את מכבי בפנדל נוסף, אותו כבש בלקמן.
בדקה ה-74 שוב ספגה מכבי לאחר קרן ונגיחה של קפילוטו, כאשר הפעם אלון תורג'מן המשיך את הכדור לרשת.
ארבע דקות בתוך תוספת הזמן כבש עדן בן בסט לאחר כדור חופשי, אך השער הדרמטי נפסל בעקבות נבדל.
בסיום, 3-2 למכבי תל אביב.
מכבי יצאה למשחק חוץ נוסף באצטדיון הי"א באשדוד, כאשר התארחה אצל מועדון ספורט אשדוד.
בדקה ה-54 כבש דור פרץ בבעיטה חופשית שטוחה, שפגעה ברמזי ספורי והכניעה את יואב ג'ראפי.
התוצאה נשמרה עד לסיום, 1-0 למכבי תל אביב בדרך לחצי הגמר.
בחצי הגמר הוגרלה מכבי למפגש מול מכבי חיפה, שזכתה באליפות המדינה בסיום אותה העונה.
משחקי חצי הגמר תוכננו להתקיים באצטדיון בלומפילד, אך בעקבות המצב הביטחוני והירי לכיוון העיר תל אביב במהלך מבצע שומר החומות, הוחלט לדחות תחילה את מועד המפגש בשבוע, וכן הוחלט להעבירו לאצטדיון סמי עופר, אצטדיונה הביתי של מכבי חיפה.
לאחר שלא חל שיפור במצב הביטחוני ואף בוצע ירי לכיוון צפון הארץ, דרשה מכבי דחייה נוספת וכן העתקת המשחק למגרש נייטרלי, אך לאור סירובן של מכבי חיפה וההתאחדות לכדורגל, הוחלט לקיימו ללא קהל באצטדיון הצפוני.
מכבי הגיעה להתמודדות ללא שחקניה הזרים אנדרה ז'ראלדש, אנריק סאבוריט, לואיס הרננדס, אלכסנדר פשיץ' וניק בלקמן שקיבלו אישור לעזוב את הארץ עד לרגיעה במצב הביטחוני, וכן ללא אבי ריקן, מאור קנדיל, מתן חוזז, טל בן-חיים ואייל גולסה הפצועים.
על אף הנחיתות הברורה בעקבות מצב הסגל, האצטדיון הביתי של היריבה ודחיית הבקשה לקביעת מועד חדש למשחק, הפגינה מכבי עליונות על האלופה שבדרך, ובאה על שכרה בדקה ה-51, כאשר איתי שכטר כבש מקרוב לאחר בישול של שרן ייני.
בדקה השישים השלים שכטר צמד, לאחר שהגבהה של יונתן כהן מצאה את איתן טיבי שיישר למרכז, ומשם דחק שכטר את השני שלו, 2-0 למכבי תל אביב בדרך לגמר הגביע.
בסיבוב ח', אירחה הפועל את הפועל אשקלון מליגה א' בבלומפילד.
המארחת לא התקשתה מול היריבה מהליגה השלישית, ועלתה ליתרון ראשון בדקה ה-42. דן איינבינדר בעט לקורה, בן ביטון השתלט על הכדור החוזר, חדר לרחבה וכבש בבעיטה לרשת הגבוהה.
בדקה ה-61 הכפיל שלומי אזולאי מקרוב לאחר בישול של ביטון, וחמש דקות לאחר מכן בעיטה חופשית של עמרי אלטמן נהדפה על ידי השוער עד ללידור כהן, שעבר את השומר שלו וכבש מקרוב.
בדקה ה-69 חגגה הפועל שער שלישי תוך שמונה דקות, אך השער של גיל יצחק נפסל עקב שריקת נבדל שנויה במחלוקת.
את תוצאת המשחק קבע אופק ביטון בנגיחה בדקה ה-86 לאחר הגבהה של לידור כהן, 4-0 להפועל בסיום.
בשמינית הגמר שוב פגשה הפועל את מכבי נתניה למשחק חוץ באצטדיון נתניה.
המחצית הראשונה התנהלה בשליטתה של נתניה שהחמיצה מספר מצבים קורצים, אך בסיומה נפרדו הקבוצות בשוויון 0-0. בפתיחת המחצית השנייה עלה אלטמן מהספסל, ובדקה ה-47 נהנה מהחלטה שנויה במחלוקת של השופט.
אלטמן בעט מתוך הרחבה אל מעל המשקוף, אך השופט העניק לו פנדל בעקבות הרמת רגל גבוהה של אלמוג כהן, שכלל לא פגע באלטמן.
את הפנדל גלגל אלטמן לפינה כדי לקבוע 1-0 לאורחת.
בדקה ה-75 הצליחה נתניה לאזן את התוצאה, לאחר שכדור נייח של אילון ירושלמי מצא את הראש של פרנן גורה, שנגח מדויק לפינה.
בדקה ה-82 חזרה הפועל להוביל, כאשר בעיטה שטוחה של לידור כהן ממצב קשה הוסטה בגלישה של עידו וייר אל הרשת, שער עצמי של שחקנה של נתניה.
כחמש דקות לתוך תוספת הזמן כבש לידור כהן מבישול של אלטמן בסיומה של התקפה מתפרצת, וקבע את תוצאת המשחק, 3-1 להפועל.
דווקא בשלבי ההכרעה של הגביע זכתה הפועל להגרלות נוחות יותר, מול קבוצות מליגות משניות.
ברבע הגמר התארחה הפועל באצטדיון גרונדמן אצל הפועל כפר שלם מתחתית ליגת המשנה.
בדקה העשרים כבשה הפועל את השער היחיד במשחק, כאשר הגבהת קרן של אושר דוידה מצאה את סיאנדה קולו פנוי, והאחרון נגח אל הרשת את שער הניצחון של הפועל, 1-0 בסיום.
בחצי הגמר פגשה הפועל את בית"ר תל אביב בת ים, גם היא מהליגה הלאומית.
כמו משחקן של מכבי תל אביב מול מכבי חיפה, גם משחק זה נדחה והוזז לאצטדיון סמי עופר, ושוחק ללא קהל.
בדקה העשרים עלתה הפועל ליתרון ראשון, לאחר כדור חופשי של אלטמן משמאל, שקפץ לרחבה ועבר את כל שחקני ההגנה, הפתיע את השוער וחדר לרשת.
בדקה ה-56 הפתיעה בית"ר תל אביב והשיגה את השוויון, לאחר כדור חופשי של בר כהן מאגף ימין שעבר את כל הגנת הפועל והגיע למייקל צ'ילאקה, שמקרוב דחק פנימה.
הזמן החוקי הסתיים בשוויון 1-1, וכמוהו גם ההארכה נטולת האירועים.
המשחק הוכרע בדו-קרב בעיטות עונשין.
לאחר שתי בעיטות הראה לוח התוצאות שוויון 1-1, כאשר יניב מזרחי החמיץ את הראשון של בית"ר תל אביב, בעוד גיל יצחק החמיץ את הבעיטה השנייה של הפועל.
כל חמש הבעיטות הבאות של שחקני שתי הקבוצות נכבשו.
בבעיטה השמינית כבש רז שטיין מהפועל, בעוד תומר מכלוף נעצר אצל ארנסטס שטקוס.
7-6 להפועל אחרי שמונה בעיטות, בדרך לגמר הגביע.
מכבי תל אביב הגיעה למשחק האחרון של העונה, אחרי עונה הפכפכה.
המאמן היווני שפתח את העונה יורגוס דוניס, פוטר שבועות ספורים לפני משחק הגביע הראשון, והוחלף במנהל המקצועי של מחלקת הנוער, פטריק ואן לוון.
תחת ההולנדי חזרה מכבי מפער דו-ספרתי מהמוליכה מכבי חיפה, הצליחה לעקוף אותה ערב סיום העונה הסדירה, אך כשלה בפלייאוף העליון וסיימה את העונה במקום השני בלבד.
לקראת משחק הגמר, חסרה מכבי מספר שחקני מפתח, ובהם אלכסנדר פשיץ' שעזב את הארץ בעקבות המצב הביטחוני, וכן אייל גולסה, אבי ריקן ומאור קנדיל הפצועים.
ואן לוון פתח במערך של 4-3-3, עם שלישיית קישור המורכבת משחקני הבית שרן ייני, דור פרץ ודן גלזר, כאשר בהתקפה פותים אדוארדו גררו וטל בן-חיים בכנפיים ואיתי שכטר בחוד.
הפועל תל אביב סיימה עונה מורכבת במקום ה-12, מקום אחד בלבד מעל לקו האדום, בפער ארבע נקודות בלבד מהפועל כפר סבא שמתחתיה.
קלינגר בחר במערך של 4-5-1, עם שלומי אזולאי בודד בחוד כשמאחוריו עמרי אלטמן, קפטן הפועל שבעצמו גדל דווקא במדי היריבה העירונית.
אושר דוידה ולידור כהן פתחו בכנפיים, בעוד שי אליאס ודן איינבינדר פתחו במרכז השדה.
שניות ספורות מפתיחת המשחק, נזרקו אבוקות מכיוון יציעי הפועל תל אביב, והמשחק נעצר למספר דקות.
עם חידושו, הגיב היציע הצהוב עם רימוני עשן ואבוקות שגרמו לעצירת המשחק פעם נוספת.
עם חידוש המשחק, בדקה ה-13, הגיעה ההזדמנות הראשונה לזכות מכבי.
קרן של בן-חיים נהדפה עד לגררו סמוך לדגל הקרן.
הקיצוני פרץ לרחבה והגביה אל העבר השני, אנריק סאבוריט השתלט ובעט מכ-16 מטרים, אך ארנסטס שטקוס קלט.
מן העבר השני, עלתה הפועל ראשונה על לוח התוצאות בדקה ה-31. בן ביטון קיבל את הכדור באגף ימין לאחר הוצאת חוץ, הגביה לרחבה עד לשלומי אזולאי, שהוריד עם הראש אל אלטמן, שנותר פנוי מול דניאל טננבאום ובעט שטוח בנגיעה אל הרשת, 1-0 להפועל.
שלוש דקות בלבד עברו, ומכבי התקרבה לשוויון.
מתן בלטקסה הוריד עם הראש לשכטר, והאחרון בעט מכ-16 מטר בנגיעה לפינה הקרובה אך נעצר בקורה.
שלוש דקות נוספות עברו, ושי אליאס הכניס כדור עומק לעברו של אזולאי, אך טננבאום יצא משערו והקדים את החלוץ.
היתרון של הפועל נשמר עד להפסקה, 1-0 במחצית.
עם פתיחתה של המחצית השנייה ערך ואן לוון את חילופו הראשון, מתן חוזז החליף את בן חיים.
רבע שעה לאחר מכן נכנס גם יונתן כהן במקומו של שכטר.
עד לדקה השבעים ערכו שתי הקבוצות חילוף נוסף, כאשר בהפועל עלה הקשר עמנואל בואטנג במקום אזולאי החלוץ, בניסיון לשמור על התוצאה, בעוד במכבי דן ביטון ההתקפי החליף את הקפטן ייני ההגנתי בניסיון להשיג את השוויון.
לאחר דקות ארוכות בשליטה של מכבי אך ללא מצבים, השיגו הצהובים את השוויון בדקה ה-73. דן גלזר שלח כדור גבוה לרחבה, יונתן כהן התמקם בין אדי גוטליב לבין שטקוס שיצא משערו וכשהוא בגבו לשער נגח כדור קשתי שעלה מעל שטקוס ונחת ברשת האדומה, שוויון 1-1 כרבע שעה לסיום.
שתי דקות לאחר השער החליף רז שטיין את אושר דוידה, אך מכבי המשיכה לחפש שער נוסף שיכריע את ההתמודדות.
בדקה ה-88 כדור חוץ ארוך של הבלם לואיס הרננדס ננגח מתוך הרחבה על ידי כהן לידיים של שטקוס.
שתי דקות עברו וארז פפיר הצביע על הנקודה הלבנה לאחר שגררו עקף את גוטליב על סף הרחבה והוכשל על ידו.
בדיקת ה-VAR הורתה על ביטול הפנדל והעניקה למכבי כדור חופשי בלבד.
בתוך תוספת הזמן החליף שי אייזן את שי אליאס לקראת ההארכה.
בדקה ה-96 השיגה מכבי את המהפך.
דן ביטון הגביה כדור חופשי מאגף שמאל, בלטקסה הוריד בנגיחה אל הרננדס שנותר חופשי וכבש בנגיעה מקרוב, 2-1 למכבי תל אביב.
על סף סיום החלק הראשון של ההארכה, השלימו בואטנג ואייזן דאבל פס שהשאיר את הראשון מול טננבאום, אך גלישה של הרננדס מנעה ממנו לכבוש.
בסיום החלק הראשון של ההארכה החליפו דורון ליידנר וגיל יצחק את אלטמן ובן ביטון.
בדקה ה-115 החל המהלך שגרם לסערה גדולה על כר הדשא ומחוצה לו.
שי אייזן גלש עם רגל גבוהה במרכז המגרש ופגע בדור פרץ.
השופט ארז פפיר הורה להמשיך והכדור הגיע באגף ימין לרז שטיין.
האחרון העביר כדור רוחב לגיל יצחק שבעט משישה מטרים ונבלם על ידי אנדרה ז'ראלדש, שי אייזן הגיע לכדור החוזר ובנגיעה אחת כבש לרשת החשופה.
שחקני הפועל חגגו עם הקהל ועם שחקני הספסל וחלק אנשי הצוות המקצועי שנכנסו למגרש, כאשר בכל משך הזמן הזה דור פרץ שרוע על הדשא בעקבות הפגיעה.
דקה עברה וצוות ה-VAR אותת לשופט פפיר לבחון את אירוע הפגיעה של אייזן בפרץ.
עם סימונו של השופט על בדיקת VAR, החלה התנפלות של שחקני הפועל, שחקני הספסל והצוות המקצועי, כולל המאמן קלינגר שפרץ לתחומי המגרש, על צוות השיפוט.
בדיקת ה-VAR עצמה התנהלה תחת לחץ של אנשי הפועל שניסו למנוע מפפיר את הצפייה במסך.
המהומה רק התגברה כאשר פפיר סימן על ביטול השער בעקבות העבירה המוקדמת של אייזן, ואף שלף לעברו כרטיס אדום.
קלינגר ועוזרו סלים טועמה התנפלו על השופט בצעקות, וקלינגר עצמו אף הורחק בכרטיס אדום בעקבות ההתפרעות.
קריאות הקהל הצהוב בגנותו של קלינגר אף גררו תנועות מגונות של המאמן אל עבר יציעי מכבי, ותנועות אצבע משולשת של עוזרו טועמה כלפי אותם היציעים.
לאחר שמונה דקות תוספת זמן שרק פפיר לסיום המשחק, 2-1 למכבי תל אביב שזוכה בגביע ה-24 בתולדותיה.
הקפטן שרן ייני קרא אליו את דור פרץ ואבי ריקן, שהצטרפו להנפת הגביע.
עיקר ההתעסקות לאחר המשחק נגעה למהומה הגדולה שהתרחשה בעקבות פסילת שער השוויון של הפועל.
ההחלטה לפסול את השער ולהרחיק את אייזן זכתה לגיבוי מצד איגוד השופטים, בעוד התנהגותם של אנשי הפועל בעקבות הפסילה ספגה גינויים רבים, בהם גם של שר התרבות והספורט חילי טרופר.
כשבועיים לאחר הגמר הורשעו אנשי הפועל בבית הדין של ההתאחדות.
קלינגר הורחק משישה משחקי ליגה בפועל, טועמה הורחק לשני משחקים והקבוצה ספגה קנס של 40 אלף ש"ח.
גמר גביע המדינה בכדורגל 2012 התקיים באצטדיון רמת גן ב-15 במאי 2012, ובו נקבע כי מחזיקת גביע המדינה בכדורגל 2011/2012 היא הפועל תל אביב, שניצחה במשחק את מכבי חיפה בתוצאה 2–1. הייתה זו המהדורה ה-73 של גביע המדינה, וה-59 מאז קום המדינה.
שתי הקבוצות נפגשו בפעם השנייה ברציפות במעמד גמר הגביע, כאשר קודם לכן מעולם לא פגשו זו את זו במעמד הגמר.
גם משחק הגמר הקודם הסתיים בניצחונה של הפועל, בתוצאה 1–0. הייתה זו עונה שביעית ברציפות בה אחת מן השתיים (או שתיהן) מעפילה לגמר הגביע.
הפועל תל אביב זכתה בגביע המדינה ה-16 בתולדותיה, והעשירי מאז קום המדינה, והיא שנייה בטבלת הזכיות רק ליריבתה העירונית, מכבי תל אביב.
הייתה זו הופעתה ה-24 בגמר המפעל (16 מאז קום המדינה).
הפועל השלימה שלוש זכיות רצופות בגביע המדינה, והייתה הראשונה לעשות זאת מאז קום המדינה.
היא גם הייתה היחידה לעשות זאת לפני קום המדינה, כאשר זכתה בגביע בין 1937 ל-1939. מנגד, מכבי חיפה הפסידה בפעם השנייה ברציפות בגמר הגביע, ובסך הכול העפילה לגמר ה-15 בתולדותיה (14 מאז קום המדינה).
במשחק הגמר עלתה הפועל ליתרון בדקה ה-58 משער של מירקו אורמוש, אך ארבע דקות לאחר מכן איזן דלה ימפולסקי בנגיחה.
שתי דקות בתוך תוספת הזמן, כבש נוסא איגיבור את שער הניצחון, 2–1 להפועל בסיום.
הפועל תל אביבסיבובמכבי חיפהיריבהתוצאהיריבהתוצאהמכבי יבנה3 – 0 (ב)סיבוב ח'מכבי באר שבע2 – 1 (ח)הפועל בני לוד3 – 1ה (ח)שמינית הגמרהפועל כפר סבא0 – 0 (4 – 3פ) (ח)מכבי נתניה1 – 0 (ח)רבע הגמרהפועל נצרת עילית2 – 0 (ב)הפועל ניר רמת השרון3 – 0החצי הגמרמועדון ספורט אשדוד2 – 1
הפועל תל אביב החלה את מסע ההגנה על התואר בסיבוב ח' עם יתר קבוצות ליגת העל, ושם הוגרלה למפגש ביתי באצטדיון בלומפילד מול מכבי יבנה מליגה א'.
בדקה ה-25 עלתה הפועל ליתרון מרגליו של מחמוד עבאס.
עומר דמארי, שעלה כמחליף, הכפיל את התוצאה בדקה ה-71, ובתוך תוספת הזמן קבע מהראן לאלא את תוצאת הסיום, 3–0 להפועל.
בשמינית הגמר התארחה הפועל באצטדיון שכונת התקווה אצל הפועל בני לוד מהליגה הלאומית.
בדקה האחרונה של המחצית הראשונה, הורחק שוער הפועל, אפולה אדל, לאחר עבירה ברחבה על מוראד אבו ענזה.
סאלם אבו סיאם דייק מהנקודה הלבנה וקבע 1–0 לבני לוד.
הפועל איזנה עשר שניות בלבד מפתיחתה של המחצית השנייה משער של מירקו אורמוש, ולאחר שוויון 1–1 בתום הזמן החוקי, המשחק נכנס להארכה.
שתי דקות בלבד מפתיחת ההארכה כבש נוסא איגיבור וקבע מהפך, ובדקה ה-115 אף השלים צמד וקבע את תוצאת הסיום.
על אף החיסרון המספרי, 3–1 להפועל תל אביב בדרך לרבע הגמר.
בשלב רבע הגמר יצאה הפועל למשחק חוץ מול מכבי נתניה, יריבת הגביע הראשונה שלה מליגת העל בעונה זו, באצטדיון הקופסה בנתניה.
בדקה ה-59 כבש אלרואי כהן את שער הניצחון של הפועל בבעיטה ממרחק.
בדקה ה-78 הורחק אורמוש בכרטיס אדום, אך נתניה לא השכילה לנצל את יתרונה המספרי, 1–0 להפועל בסיום.
בחצי הגמר פגשה הפועל את הפועל ניר רמת השרון באצטדיון רמת גן.
מכבי חיפה החלה את דרכה בסיבוב ח' עם מפגש חוץ באצטדיון וסרמיל מול מכבי באר שבע מתחתית הליגה הלאומית.
בדקה ה-37 הצליחה חיפה לעלות ליתרון משער נגיחה של הבלם אדין צוצאליץ' לאחר כדור נייח.
בדקה ה-81 הבטיחה חיפה את הניצחון עם שער של אייל משומר בפנדל, לאחר עבירה ברחבה על סיידו יאיא.
שתי דקות לתוך תוספת הזמן צימקה באר שבע מרגליו של אדיר דנין, ובסיום 2–1 לאורחת.
חיפה שוב זכתה להגרלה מול נציגת הליגה הלאומית, ויצאה למשחק חוץ באצטדיון לויטה מול הפועל כפר סבא.
חיפה לא הצליחה להתעלות על יריבתה על אף פערי הרמות, ולאחר הזמן החוקי וההארכה עמדה התוצאה על שוויון 0–0, והמשחק הלך להכרעה בדו-קרב בעיטות עונשין.
לאחר שתי בעיטות עמדה התוצאה על שוויון 1–1, כאשר ניר דוידוביץ' הודף את הבעיטה הראשונה של איתי עוזרי, וחן עזריאל נעצר אצל בן רהב בבעיטה השנייה של חיפה.
לאחר שוויון 3–3 בתום ארבע בעיטות לכל קבוצה, החמיץ רן יצחק עם בעיטה למשקוף, וסארי פלאח דייק מנגד בדרך ל-4–3 של חיפה בסיום.
ברבע הגמר שיחקה חיפה בפעם השלישית ברציפות מול נציגה מליגת המשנה, כאשר אירחה באצטדיון קריית אליעזר את הפועל נצרת עילית.
אלון תורג'מן העלה את חיפה ליתרון מהיר כבר בדקה השישית מבישול של יניב קטן.
בדקת הסיום של המחצית השנייה החזיר תורג'מן בבישול לקטן, שקבע את תוצאת הסיום, 2–0 לחיפה.
חצי הגמר באצטדיון רמת גן הפגיש בין מכבי חיפה למועדון ספורט אשדוד.
חיפה עלתה ליתרון בדקה השלושים משער של דלה ימפולסקי, שבעיטתו פגעה בניר ביטון ועלתה בקשת מעל השוער אופיר מרציאנו בדרך לרשת.
ארבע דקות בלבד עברו, ואשדוד איזנה כאשר כדור חופשי מחצי מגרש של דוד רביבו מצא את הראש של ביטון, שקבע 1–1. בדקה החמישים קבע יניב קטן את תוצאת המשחק עם בעיטה ממרחק אל חיבורי הקורות, 2–1 לחיפה בסיום.
הפועל תל אביב הגיעה למשחק כסגנית האלופה, עירוני קריית שמונה, שהקדימה את הפועל בפער רב בראש הטבלה.
מאמן הקבוצה, ניצן שירזי, התמנה לתפקיד רק כחודש לפני תחילת משחקי הגביע, כמחליפו של דרור קשטן המפוטר.
במהלך העונה התפשטה מחאה רחבת היקף של קהל הקבוצה נגד הבעלים אלי טביב, שהשפיעה גם על סגל השחקנים, כאשר בין היתר חסרה הפועל את שי אבוטבול שהושעה בעקבות ראיון בו תקף את טביב (ובכל מקרה צפוי היה להיעדר עקב פציעה).
שירזי עלה עם חלוץ בודד, עומר דמארי, ובהגנה בין היתר שיחקו הוותיקים ואליד באדיר ויגאל אנטבי.
מנגד, היה זה משחקו האחרון של אלישע לוי בקדנציה בת ארבע עונות כמאמן מכבי חיפה.
הירוקים של לוי לא הצליחו להתברג בקרבות הצמרת וסיימו את העונה במקום החמישי בלבד, וקיבלו הזדמנות לסיים את העונה עם תואר בו לא זכו מאז 1998. לוי עלה במערך התקפי שכלל את יניב קטן, ויאם עמאשה ומוחמד גדיר בחוד, כאשר בהגנה פותחים צמד הבלמים הזר יוריצה בולייאט ואדין צוצאליץ'.
ההזדמנות הראשונה הגיעה בדקה ה-17. קפטן חיפה, יניב קטן, בעט מכ-16 מטרים אך אפולה אדל קלט.
כרבע שעה מאוחר יותר דרשה חיפה כדור נייח סמוך לרחבה בעקבות נגיעת יד של מירקו אורמוש, אך השופט אלון יפת סימן להמשיך.
בדקה ה-43 התקרבה חיפה פעם נוספת לכיבוש, כאשר הרחקה לאחר כדור קרן הגיעה לטאלב טוואטחה, שעבר את השומר ובעט כדור עוצמתי שפספס במעט את המסגרת.
המחצית הראשונה, שהתאפיינה ביכולת חלשה מצד שתי הקבוצות, הסתיימה ללא שערים, שוויון 0–0 בהפסקה.
המחצית השנייה נפתחה עם בעיטה של גוסטבו בוקולי שהחמיצה את המסגרת כבר בתוך שלושים שניות.
בדקה ה-54 הגיעה הפועל להזדמנות ממשית לכיבוש שער, כאשר סיידו יאיא התקשה בהרחקת כדור קרן, וקפטן הפועל ואליד באדיר בעט במספרת מתוך הרחבה אך החמיץ במעט את המסגרת.
דקה לאחר מכן הגיע דמארי להזדמנות אחרי שעבר את צוצאליץ', אך סיים את ההתקפה בבעיטה מחוץ לרחבה שלא איימה על ניר דוידוביץ'.
בדקה ה-58 עלתה הפועל ליתרון ראשון במשחק.
יניב קטן איבד כדור במרכז השדה לרועי גורדנה, שפרץ קדימה והעביר כדור עומק למירקו אורמוש, שהגיע מאגף ימין לא מכוסה וכבש בבעיטה לפינה הרחוקה מול דוידוביץ' שיצא לעברו, 1–0 להפועל תל אביב.
מיד לאחר השער עלה דלה ימפולסקי מהספסל במקומו של גדיר, ובדקה ה-62, כשהוא שלוש דקות בלבד על המגרש, הבקיע בעצמו את שער השוויון.
טוואטחה הגביה כדור מאגף שמאל אל עומק אגף ימין של הרחבה, ימפולסקי התרומם מעל אנטבי ונגח כדור קשתי לפינה הרחוקה, אדל נכנע וחיפה איזנה לשוויון 1–1.
חיפה ניסתה להשלים מהפך ובדקה ה-75 טוואטחה פרץ לרחבה משמאל ובעט למסגרת, אך הכדור הלך למרכז השער ונעצר בקלות על ידי אדל.
בדקה ה-84 כמעט השיגה הפועל את שער הניצחון, כאשר טוטו תמוז המחליף הסתובב ובעט מכ-25 מטרים אך דוידוביץ' קלט.
שתי דקות בתוך תוספת הזמן השיגה הפועל את שער הניצחון.
סלים טועמה הכניס כדור עומק לנוסא איגיבור והשאיר אותו לבד מול השוער.
אייל משומר, ששכב פצוע ברחבה, שבר למעשה את קו הנבדל ואיגיבור כבש בנגיעה מול דוידוביץ'.
2–1 בסיום להפועל תל אביב, שזוכה בגביע בפעם השלישית ברציפות.
במעמד ההנפה, הזמין הקפטן ואליד באדיר את יגאל אנטבי ואת שי אבוטבול, שהיה מושעה על ידי ההנהלה וישב ביציע במהלך המשחק, להניף עמו את הגביע.
סלים טועמה פנה להנהלת הקבוצה כדי לאשר את נוכחותו של אבוטבול במעמד ההנפה, ועל אף סירובו של טביב נכח אבוטבול בכל מקרה בהנפה ובחגיגות על כר הדשא.
לא היה זה האירוע היחיד שהעיד על המתיחות בין שחקני ואוהדי הקבוצה לבין הבעלים אלי טביב.
בראיון בפאנל ערוץ הספורט אצל מודי בר-און, עמרי אפק, יהונתן כהן ומשה פרימו, סיפק טביב מספר הצהרות חסרות תקדים.
בין היתר הודיע על עזיבת המועדון בעקבות התנהגות הקהל, והעיד כי ספג איומים מגורמים עברייניים עקב סירובו לשדרג את חוזהו של אבוטבול.
לקראת סיום הראיון הגיח טוטו תמוז והטיח קללות בבעלי קבוצתו שלו לעיני המצלמות.
כמו כן, הצהיר סלים טועמה בראיון לאחר המשחק כי מדובר ב"שמחה מאופקת", כאשר הוא מכוון את הדברים ליחסים בין טביב לשחקניו.
בצד המפסיד התעורר זעם רב על המהלך שהוביל לשער הניצחון של הפועל, ובמיוחד על כך ששחקני הפועל לא עצרו את המשחק כאשר משומר שכב פצוע על הדשא, ובעקבות כך גם השיגו יתרון בכך שלא נשרקה עבירת נבדל במסירה לכיוונו של איגיבור.
ההפסד בגמר אף קבע שחיפה, ששיחקה באותה העונה בשלב הבתים של הליגה האירופית, כלל לא תשחק באירופה בעונה הבאה.
בעקבות העפלתה של הפועל לאירופה דרך הליגה, מי שקיבלה את הכרטיס היא מכבי נתניה, שסיימה את העונה במקום הרביעי בליגה.
גמר גביע העולם למועדונים 2022 היה המשחק האחרון בגביע העולם למועדונים 2022, טורניר כדורגל בין-לאומי לקבוצות כדורגל שהתארח במרוקו.
זה היה הגמר ה-19 של גביע העולם למועדונים, שהוא טורניר מאורגן של פיפ"א בין המועדונים שזכו באליפויות בכל אחת משש קונפדרציות פיפ"א, כמו גם אלופת הליגה המקומית של המדינה המארחת.
משחק הגמר נערך באצטדיון הנסיך מולאי עבדאללה ברבאט ב-11 בפברואר 2023. על התואר התמודדו המועדון הספרדי ריאל מדריד, המייצג את אופ"א כאלופה המכהנת של ליגת האלופות, והמועדון הסעודי אל-הילאל, המייצג את קונפדרציית הכדורגל של אסיה.
ריאל מדריד ניצחה במשחק 5–3, וזכתה בגביע העולם החמישי שלה, ובאליפות העולם השמינית, יחד עם הגביע הבין-יבשתי.
עם שמונה שערים, המשחק היה הגמר הפורה ביותר בתולדות גביע העולם למועדונים.
קבוצהקונפדרציההעפלה לטורנירגמרים קודמים(מודגש מציין זכייה) ריאל מדריד אופ"א הזוכה בליגת האלופות הגביע הבין-יבשתי: 5 (1960, 1966, 1998, 2000, 2002)גביע העולם למועדונים: 4 (2014, 2016, 2017, 2018) אל-הילאל AFCנציגת קונפדרציית הכדורגל של אסיהאין
אל-הילאל הפך למועדון האסיאתי השלישי שהגיע לגמר גביע העולם למועדונים, במהדורה ה-19 של הטורניר.
הם גם המועמדים הראשונים מה-AFC לעשות זאת, שכן ההופעות של קבוצות מאסיה בגמר 2016 וב-2018 (שתיהן הפסידו לריאל מדריד) היו שתיהן של אלופת הליגה המארחת.
ריאל מדרידקבוצה אל-הילאליריבהתוצאהגביע העולם למועדונים 2022יריבהתוצאההעפילה אוטומטיתסיבוב שני וידאד קזבלנקה1–1(5–3 בפנדלים) אל-אהלי4–1חצי הגמר פלמנגו3–2
השחקן המצטיין: ויניסיוס ז'וניור (ריאל מדריד) כללי המשחק:
30 דקות הארכה במידת הצורך.
דו-קרב פנדלים אם התוצאה עדיין שוויון.
מקסימום שנים עשר מחליפים רשומים.
מקסימום חמישה חילופים, כאשר השישי מותר בתוספת הזמן.
+מחצית ראשונהסטטיסטיקהריאל מדרידאל-הילאלשערים21בעיטות64בעיטות למסגרת41הצלות02החזקת כדור64%36%קרנות30עבירות——נבדלים11כרטיסים צהובים00כרטיסים אדומים00
+מחצית שנייהסטטיסטיקהריאל מדרידאל-הילאלשערים32בעיטות115בעיטות למסגרת72הצלות04החזקת כדור69%31%קרנות30עבירות——נבדלים00כרטיסים צהובים00כרטיסים אדומים00
+סך הכולסטטיסטיקהריאל מדרידאל-הילאלשערים53בעיטות179בעיטות למסגרת113הצלות06החזקת כדור66%34%קרנות60עבירות108נבדלים11כרטיסים צהובים00כרטיסים אדומים00
גמר גביע המדינה בכדורגל 2023 התקיים באצטדיון סמי עופר בחיפה ב-23 במאי 2023, ובו נקבע כי מחזיקת גביע המדינה בכדורגל 2022/2023 היא בית"ר ירושלים, שניצחה במשחק את מכבי נתניה בתוצאה 0–3. הייתה זו המהדורה ה-84 של גביע המדינה, וה-70 מאז קום המדינה.
בית"ר ירושלים, זכתה בגביע המדינה ה-8 בתולדותיה, לאחר 6 משחקים במפעל, מתוכם ניצחה ב-5 (הפסידה רק להפועל עפולה במשחק הגומלין) ומאזן שערים של 4–12, כאשר עמדה על ממוצע של שני שערי זכות בכל משחק.
מנגד, מכבי נתניה העפילה לגמר ה-6 בתולדותיה, וחזרה למעמד זה לראשונה מאז עונת 2018/2019, אז הפסידה במשחק הגמר לבני יהודה.
זכייתה האחרונה של מכבי נתניה בגביע (ולמעשה גם היחידה) הייתה 45 שנים קודם לכן, בעונת 1977/1978. היה זה משחק הגמר שבו נתניה הפסידה בהפרש השני הכי גבוה מבחינתה, לאחר שבגמר של עונת 1953/1954 הפסידה 4:0 למכבי תל אביב.
מכבי נתניהסיבובבית"ר ירושליםיריבהתוצאהתוצאהיריבהעירוני קריית שמונה1–1 (4–3 פ)32 האחרונות4–0מ.ס כפר קאסםמכבי אחי נצרת1–0שמינית הגמר1–1 (7–6 פ)עירוני טבריהמכבי חיפה2–2רבע הגמר (משחק ראשון)4–0הפועל עפולה2–1רבע הגמר (גומלין)1–24–3רבע הגמר (סיכום)5–2מ.ס אשדוד3–1חצי הגמר3–1מכבי תל אביב
שניות ספורות מפתיחת המשחק, נזרקו אבוקות מכיוון יציעי בית"ר ירושלים, והמשחק נעצר למספר דקות.
לפני חידושו, הגיב היציע של מכבי נתניה עם רימוני עשן ואבוקות שגרמו לעצירת המשחק פעם נוספת.
עם חידוש המשחק בדקה ה-12 דנילו אספרייה פרץ באגף והגביה כדור לראשו של ירדן שועה שנותר חופשי, אך נגח החוצה.
בדקה ה-25 נתניה איימה לראשונה דרך מצב נייח, כשנסים ואמו סובב כדור חופשי שנהדף על ידי מיגל סילבה.
בדקה ה-28 עידו וייר הגביה, אביב אברהם בעט מהאוויר אך החטיא את המסגרת.
בדקה ה-32 המשחק נעצר בפעם השנייה בעקבות השלכת אבוקות של אוהדי בית"ר.
בדקה ה-37 בית"ר ירושלים עלתה ל-0:1, ירדן שועה קיבל את הכדור עם הגב לשער, הוריד בעקב שמאל לגרגורי מורוזוב, המגן השמאלי פרץ ברחבה והעביר כדור רוחב ליון ניקולאסקו והחלוץ המשיך בנגיעה מקרוב לרשת.
בדקה ה-45+2 בעיטה חזקה של פטריק טומאסי מתוך הרחבה נעצרה על ידי סילבה, פלמן גלבוב ספג צהוב אחרי עבירה על ירדן שועה.
בדקה 54 שוב נתניה הייתה קרובה, בעיטה של איתן אזולאי חלפה קרוב למסגרת.
בדקה ה-61 נעשה חילוף ראשון בבית"ר: עדי יונה נכנס במקומו של דן עזריה.
כעבור 3 דקות נערכו שלושה חילופים אצל נתניה איגור זלטנוביץ' במקום עוז בילו, עמרי גאנדלמן במקום איתן אזולאי ופלמן גלבוב פינה את מקומו ליובל שדה.
בנוסף אצל בית"ר כובש השער, יון ניקולאסקו, פינה את מקומו לפרד פריידיי.
בדקה ה-76 בית"ר ירושלים עלתה ל-0:2: ירדן שועה, מצא את פרד פריידיי, החלוץ שעלה כמחליף קיבל את הכדור עם הגב לשער, הסתובב ובעט כדור שטוח לרשת של איתמר ניצן.
בדקה ה-95: בית"ר עלתה ל-0:3: דנילו אספרייה הוכשל ברחבה על ידי בוריס אינו והשופט גל לייבוביץ' שרק לבעיטת עונשין לטובתה של בית"ר.
משם, שועה כבש את השלישי.
כ-45 דקות לאחר סיום משחק (זמן חריג בו חיכו בדוחק אוהדי בית"ר לטקס ההנפה) הגמר בו ניצחה בית"ר ירושלים, החל טקס הנפת הגביע אשר נעצר ובוטל לאחר שמאות אוהדי בית"ר פרצו לכר הדשא עקב דוחק ביציעים וחגיגות שמחה מעצם הזכייה ולא אפשרו לנשיא להעניק את הגביע לשחקני בית"ר.
האבטחה והשיטור באצטדיון מילטו את נשיא המדינה יצחק הרצוג מהמגרש, וכעבור מעט זמן שבו מספר רב של אוהדים היה על כר הדשא, הוחלט לכבות את האורות באצטדיון, ולקפל את הבמה עליה היו אמורים שחקני בית"ר להניף את הגביע.
יממה לאחר האירוע, הגיעו שחקני בית"ר וצוות הקבוצה אל בית הנשיא בירושלים על מנת להניף את הגביע בטקס מיוחד.
לראשונה מאז הוקמה התחרות לא הונף הגביע בטקס עם סיום המשחק, אלא באירוע בבית הנשיא.
באותו יום לאחר מכן התבצעה הנפה ביחד עם קהל האוהדים בחגיגות התואר בגן סאקר, לא רחוק מבית הנשיא.
בעקבות אירועי הגמר העניש בית הדין של ההתאחדות לכדורגל את בית"ר ירושלים בהרחקה מהמפעלים האירופאיים לעונה הקרובה, בקנס כספי, בהורדת 3 נקודות על תנאי לעונת 2023/2024, ובהרחקה מהגביע על תנאי.
לאחר כמה ימים קבעה ועדת המשמעת של אופ"א כי בית הדין חרג מסמכותו בכך שלמרות שלא שלל מבית"ר את הגביע - נשללה זכותה להשתתף במפעלים האירופיים.
בעקבות החשש כי ישראל לא תוכל לשלוח נציגה רביעית למפעלים האירופיים אם לא ישונה העונש, ערערה ההתאחדות לכדורגל על העונש לבית הדין העליון של ההתאחדות, בנוסף לערעור אותו הגישה בית"ר.
בית הדין העליון שינה את העונש והחזיר לבית"ר את הזכות להשתתף בקונפרנס ליג, אך העניש אותה בהרחקה ממפעל גביע המדינה בעונת 2023/2024, בהורדת שלוש נקודות בפועל ושלוש נקודות על תנאי בעונת 2023/2024 בליגת העל, ובקנס כספי.
לאחר דיון נוסף בבית הדין העליון, שונה העונש כך שבית"ר הוחזרה למפעל הגביע, אך הורדו לה ארבע נקודות בפועל ושלוש על תנאי בנוסף לקנס כספי - עונש ראשון מסוגו.
גמר גביע המדינה בכדורגל 2022 התקיים באצטדיון טדי בירושלים ב-24 במאי 2022, ובו נקבע כי מחזיקת גביע המדינה בכדורגל 2021/2022 היא הפועל באר שבע, שניצחה במשחק את מכבי חיפה בתוצאה 1-3 בדו-קרב פנדלים, אחרי תיקו 2-2 בתום הארכה.
הייתה זו המהדורה ה-83 של גביע המדינה, וה-69 מאז קום המדינה.
הפועל באר שבע, זכתה בגביע המדינה ה-3 בתולדותיה, לאחר 6 משחקים במפעל, מתוכם ניצחה ב-5 (הפסידה רק למכבי פתח תקווה במשחק הראשון) ומאזן שערים של 12-5, כאשר עמדה על ממוצע של שני שערי זכות בכל משחק.
הפועל באר שבע חזרה למעמד הגמר בפעם השנייה ב-3 שנים, וזכתה בתואר פעם נוספת מאז הזכייה האחרונה ב2019/2020, אז גברה במשחק הגמר על מכבי פתח תקווה 0-2.
מנגד, מכבי חיפה העפילה לגמר ה-17 בתולדותיה, וחזרה למעמד זה לראשונה מאז 2016, אז זכתה בגביע לאחר שניצחה במשחק הגמר את מכבי תל אביב.
הפועל באר שבעסיבובמכבי חיפהיריבהתוצאהיריבהתוצאהבית"ר תל אביב בת ים3-032 האחרונותהפועל ירושלים0-2מכבי נתניה1–1 (1–2 ה)שמינית הגמרבית"ר ירושלים0–4מכבי פתח תקווה1–0רבע הגמר (משחק ראשון)הפועל חדרה0–20–2רבע הגמר (גומלין)0–11–2רבע הגמר (סיכום)0–3מכבי תל אביב1–3חצי הגמרהפועל חיפה2–0
שניות ספורות מפתיחת המשחק, נזרקו אבוקות מכיוון יציע אוהדי הפועל באר שבע, והמשחק נעצר למספר דקות.
לפני חידושו, הגיב היציע של מכבי חיפה עם רימוני עשן ואבוקות שגרמו לעצירת המשחק פעם נוספת.
עם חידוש המשחק בדקה ה-11, שחקן מכבי חיפה דולב חזיזה עם האיום הראשון לשערו של עומרי גלזר שוער הפועל באר שבע, כאשר הוא בעט מחוץ לרחבה לכיוונו, אבל הכדור שלו יצא החוצה.
בדקה -14 נוצרה התקפה מתפרצת ביתרון מספרי של הירוקים, אך היא הסתיימה מוקדם מידי, כששחקנה של חיפה צ'רון שרי נתן לעצמו מקדמה גדולה מידי ואיבד את הכדור.
בדקה ה-15 ספג שחקן חיפה, בוגדן פלאניץ' כרטיס צהוב, אחרי עבירה על יוג'ין אנסה.
בדקה ה-24, הגבהה של שחקן חיפה עומר אצילי הגיעה לאזור מסוכן ברחבה וגלזר לא יצא טוב, אבל בלמה של באר שבע, מיגל ויטור הרחיק היטב את הכדור.
בדקה ה-28 כדור חוץ של שחקן הפועל באר שבע אור דדיה הגיע ליוג'ין אנסה, שרץ על הקו והוציא כדור רוחב לחלוץ רמזי ספורי שהיה פנוי ברחבה, והפועל באר שבע עלתה ליתרון 1:0 במשחק.
בדקה ה-30 עבירה קשה של שחקן חיפה, חוסה רודריגס, זיכתה אותו בכרטיס צהוב.
בדקה ה-33 הייתה הזדמנות נוספת לשחקן ב"ש ספורי, אך הפעם הכדור עבר ליד הקורה ויצא החוצה.
בדקה ה-40 רשמה חיפה מצב מסוכן, כאשר כדור עומק של חזיזה מצא את שרי בזווית קשה וההולנדי חילץ קרן משוער ב"ש גלזר.
בדקה ה-45+2 שחקן חיפה, עומר אצילי נפל ברחבה של גלזר ודרש פנדל מהשופט בר נתן, אבל השופט לא שרק.
בדקה ה-45+5 הייתה הזדמנות מצוינת של ב"ש לצאת למתפרצת, אך המצב הסתיים בכדור עומק לא טוב, אליו אנסה הגיע סמוך לקו החוץ.
בפתיחת המחצית השנייה ביצעה מכבי חיפה צמד חילופים.
בדקה ה-48 בעיטה של נטע לביא הגיע לגלזר, שהדף מצוין.
במתפרצת בצד השני, ניסה חלוץ ב"ש אנסה בעיטה משלו מרחוק, אבל שלח את הכדור החלש ישר לידיים של שוער חיפה.
בדקה ה-56 איזנה מכבי חיפה את התוצאה ל-1:1, כאשר השופט בר נתן הצביע על הנקודה הלבנה והעניק פנדל, לאחר ששחקן חיפה מחמוד ג'אבר הוכשל ברחבה.
את הפנדל המיר עומר אצילי ל-1:1.
בדקה ה-58 דולב חזיזה בעט מרחוק, בעיטה שחלפה מעל לשערו של גלזר.
בדקה ה-66 הגבהה מצוינת לרחבה נבעטה מהאוויר על ידי מיקאל אלפונס, שסחט הצלה של שוער ב"ש.
שרי שהיה ברחבה לא הגיע לריבאונד.
בדקה ה-71 עלתה הפועל באר שבע ליתרון של 1:2 לאחר שכדור נייח של דנילו אספרייה הגיע אל המחליף, רותם חטואל, שעלה מעל כולם וכבש את היתרון בנגיחה.
בדקה ה-74 קיבל צ'רון שרי את הכרטיס הצהוב.
בדקה ה-81 היה ניסיון נוסף של חטואל מרחוק, כשניסה להקפיץ מעל שוער חיפה שהיה מעט מחוץ לשער.
בדקה ה-83 ביצעה הפועל באר שבע חילוף כפול בניסיון לשמור על תוצאת המשחק לטובתה.
בדקה ה-85 ספג הלדר לופש את הכרטיס הצהוב הראשון במשחק לחובתה של הפועל באר שבע.
בדקה ה-87 הצליחה מכבי חיפה לכבוש ולאזן את התוצאה ל-2:2, אחרי שהגבהה של חיפה ננגחה על ידי ויטור אל מעל גלזר שיצא אל הכדור ואף אחד לא הצליח לעצור את הכדור, והובקע גול עצמי.
בדקה ה-90 אספרייה ספג את הכרטיס הצהוב השני לחובת באר שבע במשחק.
המשחק הסתיים לאחר 4 דקות תוספת זמן, והמשחק הומשך להארכה על מנת להכריע את הגמר.
בדקה ה-95 בהארכה, הגבהה נהדרת של שרי מצאה את החלוץ, גודסוויי דוניו שנגח את הכדור מעל השער.
בדקה ה-98, קשר חיפה דולב חזיזה קיבל כרטיס צהוב.
בדקה ה-106 ספג מוחמד אבו פאני את הכרטיס הצהוב.
בדקה ה-113 ביצעה מכבי חיפה את החילוף האחרון במשחק.
בדקה ה-120 ספג דוניו את הכרטיס הצהוב האחרון במשחק.
המשחק סיים את זמנו החוקי, והמפגש עבר לדו-קרב פנדלים.
בדו-קרב המכריע - הבעיטה הראשונה של שחקן הפועל באר שבע דנילו אספרייה, נעצרה במשקוף השער.
הבעיטה הראשונה של שחקן חיפה דולב חזיזה הוחמצה.
בהמשך הכניסו תומר יוספי ומוחמד אבו פאני את הפנדלים שלהם והתוצאה נשארה שוויון של 1:1 בתום 2 בעיטות לכל קבוצה.
את הפנדל השלישי של באר שבע הבקיע איאד אבו עביד שנתן יתרון לקבוצתו, אך שחקן חיפה לא הצליח להשוות והתוצאה בתום שלושה סיבובי בעיטות היה 2:1 להפועל באר שבע.
בהמשך הבקיע שחקן באר שבע הלדר לופש פנדל נוסף לקבוצתו וקבע תוצאה של 3:1. שחקן מכבי חיפה מאוויס צ'יבוטה החמיץ את הפנדל הרביעי לקבוצתו, ובזאת חיפה הפסידה את הדו-קרב והמשחק הוכרע לטובתה של הפועל באר שזכתה בגביע בפעם השנייה ב-3 שנים.